Broch
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Broch er en norsk slekt. Slektens eldste kjente stamfar, Michel Olufsen Broch, døde som sogneprest i Steigen i 1599. Hans sønnedatter Anne Abelsdatter Broch var gift med Oluf Pedersen (død 1638), sogneprest i Nesna. Deres sønn, buntmaker i Trondheim Peder Olufsen (ca. 1630–1708) tok morens navn. Han var far til blant andre residerende kapellan i Vefsn Ole Pedersen Broch (1669–1731) og sogneprest i Sandsvær Balthazar Pedersen Broch (1691–1725); sistnevntes slektsgren døde ut i mannslinjen i 1857.
Brochslektens nålevende hovedgrener stammer fra Ole Pedersen Brochs tre sønner – sogneprest i Nærøy Ludvig Fredrik Broch (1704–1773), kaptein Hans Henrik Broch (1710–1780) og sogneprest i Biri Johan Jørgen Broch (1712–1792). Slekt etter Ludvig Fredrik Broch (1704–1773) Sogneprest Ludvig F. Broch var far til sogneprest i Stod Ove Christian Broch (1736–1809), som har stor kognatisk etterslekt (Matheson), og farfar til skipsfører i Bergen Jacob Thode Broch (1805–1849). Slekt etter Hans Henrik Broch (1710–1780) Kaptein Hans H. Broch var farfar til sogneprest i Askim Henrik Andreas Broch (1778–1833), som var farfars far til hoffsjef Peter Frederik Broch (1879–1973), som igjen var far til ambassadør Henrik Andreas Broch (1909–1976). Sogneprest Henrik A. Broch var også morfar til historikeren, professor Ludvig Ludvigsen Daae (1834–1910) og morfars far til politikeren Bertram Dybwad Brochmann (1881–1956) og dennes fetter, forfatteren Georg Brochmann (1894–1952). Slekt etter Johan Jørgen Broch (1712–1792) Sogneprest Johan J. Broch var far til blant andre kaptein Lorentz Broch (1755–1803) og premierløytnant Ole Jacob Broch (1758–1806). Førstnevnte var far til garver Lorentz Broch (1788–1832) og overtollbetjent, premierløytnant Lars Ziegler Broch (1791–1838). Garver Lorentz Broch var farfar til forfatteren og kvinnesaksforkjemperen Lagertha Broch (1864–1952), professor i slaviske språk Olaf Broch (1867–1961), høyesterettsassessor Erling Broch (1875–1941), boligkontrollør Nanna Broch (1879–1971) og professor i zoologi Hjalmar Broch (1882–1969). Erling Broch var far til rektor Elisabeth (Lisbeth) Broch (1911–1991).Overtollbetjent Lars Z. Broch var far til oberst Lars Marius Bing Broch (1826–1882), som igjen var far til oberst Ole Jacob Broch (1875–1963). Dennes sønner var tidligere rådmann i Tønsberg (Peter) Theodor Broch (1904–1998) – som igjen var stefar til høyesterettsdommer Lars Oftedal Broch (1939–2017) – og professor i medisin Ole Jacob Broch (1907–1995), som igjen var far til professor i farmakologi, dr.med. Ole Jacob Broch (født 1940).Premierløytnant Ole J. Broch var far til oberstløytnant og krigskommissær Johan Jørgen Broch (1791–1860), krigskommissær Hans Jacob Sparre Broch (1794–1887), som tok morens navn Sparre og har en betydelig etterslekt ved dette navnet, og generalmajor Theodor Christian Broch (1796–1863). Sønner av krigskommissær Johan J. Broch var professor i matematikk Ole Jacob Broch (1818–1889) og professor i semittiske språk Jens Peter Broch (1819–1886).I noen tilfeller har medlemmer av slekten valgt morens etternavn, som for eksempel Sparre, Werenskiold og Brochmann. Familielegat Slekten Broch har også et familielegat, opprettet ved testament av 1885 av matematikeren professor, dr. Ole Jacob Broch og hustru Friederike Ernestine Wilhelmine Schmidt. Av legatets avkastning kan det deles ut porsjoner til eldre, trengende kvinner av den Brochske slekt. Berettigede til å motta legatporsjoner er etterkommere av Ole Pedersen Brochs tre sønner (unntatt etterkommere av garver Lorentz Broch, som var født utenfor ekteskap). Les mer i Store norske leksikon genealogi Litteratur Broch, Ole Jacob: Fortegnelse over de av legatslekten Broch som bærer eller er født med navnet Broch, 1950 Finne-Grønn, S.H.: Legatslegten Broch, 1927